Temeljem članka 37.čl.5 Statuta HCK GDCK Vrlika, članka 2. i 5. Pravilnika o ravnateljima društava Hrvatskog Crvenog križa (KLASA: 230-03/25-11/17, URBROJ: 101-03-25-1) i odluke Odbora Gradskog društva Crvenog križa Vrlika donesene na sjednici održanoj  28.svibnja 2026. godine raspisuje
NATJEČAJ
za izbor ravnatelja/ice Hrvatskog Crvenog križa Gradskog društva Crvenog križa  Vrlika na mandatno razdoblje od 4 godine
Na natječaj se mogu prijaviti osobe koje ispunjavaju sljedeće uvjete:
– završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij i najmanje tri godine radnog iskustva u propisanoj stručnoj spremi ili završen preddiplomski stručni studij i najmanje četiri godine radnog iskustva u propisanoj stručnoj spremi
– vozačka dozvola B-kategorije 
Uz prijavu na natječaj kandidati trebaju priložiti:
– molbu,
– životopis,
– uvjerenje da se protiv kandidata ne vodi kazneni postupak (ne starije od 6 mjeseci), 
– motivacijsko pismo,
– prijedlog programa rada HCK GDCK Vrlika za mandatno razdoblje,
– dokaz o stručnoj spremi (preslika diplome),
– potvrdu o radnom stažu (elektronički zapis HZMO)
– preslik vozačke dozvole,
U slučaju da se na javni natječaj javlja kandidat koji je već obnašao dužnost ravnatelja, kandidat mora dostaviti i potvrdu Središnjeg ureda Hrvatskog Crvenog križa o pohađanju edukacije za ravnatelje, ako takvu potvrdu ima.
Isprave se prilažu u neovjerenom presliku, a prije izbora kandidata predočit će se izvornik.
Mandat ravnatelja/ice traje 4 godine, a ista osoba može biti ponovno biran/a na mjesto ravnatelja.
Ravnatelja/icu imenuje Odbor HCK GDCK  Vrlika uz prethodnu suglasnost Glavnog odbora Hrvatskog Crvenog križa.
Natječaj traje 8 dana od objave u Narodnim novinama / . Prijavu s potrebnim dokazima i prilozima o ispunjavanju uvjeta natječaja dostaviti na adresu: Hrvatski Crveni križ Gradsko društvo Crvenog križa Vrlika,Trg Fra Filipa Grabovca 6, 21236 Vrlika s naznakom: »Natječaj za izbor i imenovanje ravnatelja/ice – ne otvaraj«.

